 Mwenyekiti wa CUF Profesa Ibrahim Lipumba ametoa with kwa Tume ya Uchaguzi (NEC) kuhakikisha kunakuwepo dhana ya "huru na haki" katika chaguzi ukiwemo unaotarajiwa kufanyika hivi karibuni jimboni Liwale, mkoani Lindi.Profesa Lipumba ametoa wito huo mapema leo (Jumanne) alipozungumza na wanahabari katika ofisi za chama hicho Buguruni, jijini Dar es Salaam.Ameeleza kuwa taifa linapoelekea kumbukumbu ya miaka 19 ya kifo cha Baba wa Taifa, Hayati Mwalimu Julius Nyerere, uchaguzi huo mdogo kuwa wa haki ni njia mojawapo ya kumuenzi.“Tume ihakikishe kwamba uchanguzi unafanyika katika misingi ya uhuru na haki ili wananchi wachague viongozi wanaowataka,” aliongeza.NEC imetangaza kuwa uchaguzi huo mdogo utafanyika Oktoba 13, mwaka huu, huku kampeni zikiwa zimeanza tangu Septemba 13.Uchaguzi huu unakuja baada ya aliyekuwa Mbunge wa jimbo la Liwale, Zuberi Kuchauka kujiuzulu na kujiunga CCM.Hata hivyo, Kuchauka atagombea kurudi katika kiti chake kwa tiketi ya chama chake kipya, CCM.